Moves like Jagger

«Moves like Jagger», ամերիկյան Maroon 5 փոփ ռոք խմբի երգն է, համագործակցությամբ ամերիկացի երգչուհի Քրիստինա Ագիլերայի հետ։ Այն թողարկվել է 2011 թվականի հունիսի 21-ին A&M Octone Records լեյբլի կողմից՝ որպես Maroon 5-ի «Hands All Over» անվանումը կրող երրորդ ստուդիական ալբոմի չորրորդ սինգլ։ Երգը գրվել է Ադամ Լևինի, Բենի Բլանկոյի, Ամեր Մալիկի և Shellback-ի կողմից։

Երգը հիմնականում դրական արձագանքներ է ստացել երաժշտական քննադատների կողմից, ովքեր բարձր են գնահատել երգի կրկներգը։ Երգը գլխավորել է մի շարք երկրների ազգային հիթ շքերթներ, այդ թվում ամերիկյան հայտնի Billboard Hot 100-ը։ 2014 թվականի դրությամբ երգը վաճառվել է ավելի քան 15 միլիոն օրինակով ամբողջ աշխարհում և համարվում է բոլոր ժամանակների ամենավաճառված սինգլներից մեկը։

Երգի տեսահոլովակը նկարահանվել է 2011 թվականի հուլիսին և ներկայացվել է օգոստոսին։ Տեսահոլովակի ռեժիսորն է Յունաս Օկերլունդը։ Երգը առաջին անգամ կատարվել է The Voice նախագծի շրջանակներում 2011 թվականի հունիսին։ 2012 թվականին երգը առաջադրվել է Գրեմմի մրցանակաբաշխության «Խմբի/դուետի լավագույն փոփ կատարում» անվանակարգում, սակայն չի հաղթել։

 Նախապատմություն 
«Moves like Jagger» երգը գրել են Ադամ Լևինը, Բենի Բլանկոն, Ամեր Մալիկը և Shellback-ը։ Երգը այն մասին է, թե ինչպես է կատարողը (տվյալ դեպքում Լևինը) փորձում տպավորություն թողնել իր սիրած աղջկա վրա՝ կատարելով անգլիական The Rolling Stones ռոք խմբի վոկալիստ Միք Ջագգերի պարային շարժումները։ Երգի ձայնագրման աշխատանքները կայացել են Լոս Անջելեսում 2011 թվականի մայիսին։ «Moves like Jagger»-ը դանս փոփ և էլեկտրոփոփ ժանրերի երգ է, սակայն նաև ներառում է դիսկո, փոփ, ռոք և սոուլ ժանրերի էլեմենտներ։ Billboard-ի հետ զրույցում Ադամ Լևինը նշում է.

 Քննադատների արձագանքներ 
Երգը հիմնականում դրական արձագանքներ է ստացել երաժշտական քննադատների կողմից։ About.com կայքի լրագրող Բիլ Լեմբը երգին տվել է չորս ու կես աստղ հինգ աստղից։ Բիլը, երգին անվանելով «բացառիկ ամառային երգ», նաև նշում է որ այն թեթև, պարային և մեքենայի մեջ հիանալի լսվող երգ է։ Pop Crush-ի Սքոթ Շելթերը երգին նույնպես տվել է հինգ աստղից չորս ու կես աստղ։ Նա երգը անվանել է «պարային և զվարճալի», և իր հոդվածում գրում է. «Երգը կարող էր նույնիսկ հիանալի լինել առանց Ագիլերայի, բայց նրա կրակոտ մասնակցությունը այն շատ ավելի լավ է դարձնում»։

Անվանելով երգը 2011-ի ամառվա երգի թեկնածու՝ MTV Newsroom-ի Ջեյմս Դինհը գրում է. «Ադամ Լևինը և Քրիստինա Ագիլերան NBC-ի The Voice-ի իրենց ընկերական մրցակցությունը ձայնագրման ստուդիայում դարձրել են ինչ-որ հատուկ մթնոլորտի»։

 Տեսահոլովակ 
 Նախապատմություն և թողարկում 
Երգի տեսահոլովակը, որի ռեժիսորն է Յոնաս Ակերլանդը, նկարահանվել է Լոս Անջելեսի թատրոնում 2011 թվականի հուլիսի 8-ին։ Ակերլանդը 2007 թվականին նաև եղել է խմբի «Wake Up Call» երգի տեսահոլովակի ռեժիսորը։ Հուլիսի 9-ին Ագիլերան իր Թվիթթերի էջում հրապարակեց լուսանկար տեսահոլովակի նկարահանումներից, և գրեց․ «Միշտ հրաշալի է տեսնել Յոնաս Ակերլանդին։ Նա ստեղծել է հիանալի զգացում երգի համար։ Սպասեք զվարճալի տեսահոլովակի»։ Դրան հաջորդող մի քանի օրերին համացանցում տեղադրվեցին նկարահանման ընթացքի մյուս լուսանկարները։ Տեսահոլովակում Միք Ջագերը հայտնվում է իր արխիվային տեսանյութերից մեկի միջոցով։ MTV News-ին տված հարցազրույցում Ադամ Լևինը ասել է, որ այս տեսահոլովակով ցանկացել են ցույց տալ թե «ինչքան հրաշալի» երաժիշտ է Ջագերը, քանի որ ըստ Լևինի՝ ոչ բոլորն են ծանոթ նրա երաժշտությանը, հատկապես՝ նոր սերնդի մարդիկ։ Տեսահոլովակը ներկայացվել է օգոստոսի 8-ին։ Այն մինչև այժմ ՅուԹյուբում 300 միլիոնից ավել դիտում է հավաքել։

 Սյուժե 
Տեսահոլովակը սկսվում է թատրոնի սև-սպիտակ կադրերով, որտեղ մարդիկ միացնում են լույսերը, դիմահարդարվում են և ընտրում հագուստներ։ Այնուհետև ցուցադրվում է Ջագերի երիտասարդ տարիքում տված հարցազրույցներից մի հատված, որտեղ նրան հարց է ուղղվում թե մինչև երբ է պատրաստվում երաժշտությամբ զբաղվել, որին Ջագերը պատասխանում է այս կերպ․ «Չգիտեմ։ Ես երբեք չեմ մտածել, որ նույնիսկ դա կանեի երկու տարուց էլ ավելի շատ»։ Maroon 5-ի վոկալիստ Լևինը կադրում հայտնվում է առանց վերնաշապիկի և մարմնի վրա բազմաթիվ դաջվածքներով։ Տեսահոլովակի ամբողջ ընթացքում նա կրում է ռետրո ոճի կիպ սև տաբատ։ Երբ Ագիլերան հայտնվում է կարդում, նա սև լայնեզր գլխարկով ու հաստ թարթչաներկով է։ Տեսահոլովակի վերջին մասում Լևինն ու Ագիլերան կանգնած են ամերիկյան դրոշի առջև և կատարում են կրկներգը։ Տեսահոլովակը ընդհանուր այն մասին է, թե ինչպես են մարդիկ փորձում կատարել Ջագերի պարային շարժումները։

 Կենդանի կատարումներ 
«Moves like Jagger»-ը առաջին անգամ կենդանի կատարվել է 2011 թվականի հունիսի 21-ին ամերիկյան The Voice տաղանդների նախագծում, որտեղ Քրիտինան և Ադամը ընդգրկված էին նաև ժյուրիի կազմում։ Maroon 5-ը առանց Քրիստինայի երգը կատարել է Ամերիկան ունի տաղանդներ նախագծի ընթացքում օգոստոսի 3-ին, 2011։ Երգը կատարվել է նաև Ֆուտբոլի ազգային լիգայի 2011-ի նախնական շոուից առաջ սեպտեմբերի 8-ին, 2011։ Նույն ամսում խումբը Քրիստինայի հետ երգը կատարել է նաև Էլեն Դեջեներեսի շոու հեռուստահաղորդման ժամանակ, այնուհետև նոյեմբերի 5-ին Saturday Night Live-ում և նոյեմբերի 20-ին Ամերիկյան երաժշտական մրցանակաբաշխության ժամանակ։ Նոյեմբերի 30-ին Maroon 5-ը առանց Քրիստինայի երգը կատարել է Վիկտորիա Սիքրեթ 2011 նորաձևության շոուի ժամանակ։

 Մրցանակներ և առաջադրումներ 
 Տարի Մրցանակաբաշխություն Անվանակարգ Արդյունք2012People's Choice AwardsՏարվա սիրված երգ Billboard Music AwardsԹոփ 100 երգԹոփ սթրիմ երգԹոփ թվային երգԹոփ փոփ երգGaon Chart K-Pop AwardsՏարվա միջազգային երգGrammy AwardsԴուետի/խմբի լավագույն փոփ կատարում MTV Video Music Awards JapanԼավագույն խմբի տեսահոլովակԼավագույն համագործակցությունMuchMusic Video AwardsՏարվա միջազգային տեսահոլովակ - ԽումբMyx Music AwardsՍիրված միջազգային տեսահոլովակPremios 40 PrincipalesԼավագույն միջազգային երգTeen Choice AwardsԵրաժշտական ընտրություն։ Խմբի սինգլ

 Ստեղծագործական անձնակազմ 
 Վոկալ - Ադամ Լևին, Քրիստինա Ագիլերա
 Պրոդյուսերներ - Shellback, Բենի Բլանկո
 Կիթառ - Ջեյմս Վալենթայն
 Ստեղնաշարային գործիքներ - Ջեսսի Կարմայքլ
 Բաս կիթառ - Միքի Մեդեն
 Հարվածային գործիքներ - Մեթ Ֆլին

 Երգացանկ 
 Թվային ներբեռնում
 «Moves Like Jagger» – 3։21

 Գերմանական CD սինգլ
 «Moves Like Jagger» – 3։21
 «Moves Like Jagger» (Soul Seekerz Radio Edit) – 3։25

 Հիթ-շքերթ 

 Շաբաթական հիթ-շքերթներ 
Հիթ-շքերթ (2011)Ամենաբարձր հորիզոնական Ֆինլանդիա (Suomen virallinen lista) 1Ճապոնիա (Japan Hot 100)30Լիբանան (OLT20) 1 Mexico Airplay (Billboard) 1South Korea International (Gaon Digital Chart) 1Venezuela Pop/Rock Songs (Record Report)1
 Հիթ-շքերթներ (2014) Ամենաբարձրհորիզոնական

 Տարեկան հիթ-շքերթներ 
Հիթ-շքերթ (2011)ՀորիզոնականԱվստրալիա (ARIA) 3Ավստրիա (Ö3 Austria Top 40)Jahreshitparade 2011. austriancharts.at (December 23, 2011). Retrieved January 23, 2012.  22Բելգիա (Ultratop 50 Flanders)21Բելգիա (Ultratop 50 Wallonia)47Կանադա (Canadian Hot 100) 5 Չեխիա (Tophit)  12Դանիա (Tracklisten)Hitlisten.NU  1Գերմանիա (Media Control AG):: MTV | Single Jahrescharts 2011 | charts. MTV.de (December 31, 2011). Retrieved January 23, 2012. 15 Հունատսան (IFPI)45Հունգարիա (Rádiós Top 40)13Իռլանդիա (IRMA)Best of 2011 - Top 20 Singles. irma.ie (February 16, 2012). Retrieved February 16, 2012. 7Իսրայել (Media Forest)5Իտալիա (FIMI)9Ճապոնիա (Japan Hot 100)56Նիդերլանդներ (Dutch Top 40) 3Նիդերլանդներ (Single Top 100)6Նոր Զելանդիա (RIANZ)2 Russia Airplay (Tophit)  19Իսպանիա (PROMUSICAE)21Շվեդիա (Sverigetopplistan)9Շվեյցարիա (Schweizer Hitparade)Schweizer Jahreshitparade 2011. hitparade.ch. Retrieved January 23, 2012.  17 Ukraine Airplay (Tophit)  41 UK Singles (Official Charts Company) 2 US Billboard Hot 100 9 US Adult Contemporary (Billboard)41 US Adult Top 40 (Billboard)8 US Mainstream Top 40 (Billboard) 10Հիթ-շքերթ (2012)ՀորիզոնականԿանադա (Canadian Hot 100)17Ֆրանսիա (SNEP)76Հունգարիա (Rádiós Top 40)18Լեհաստան (ZPAV)14 Russia Airplay (Tophit)  38Հարավային Կորեա (Gaon)Of Year Charts 2012|  55Իսպանիա (PROMUSICAE)33Շվեդիա (Sverigetopplistan)71 Ukraine Airplay (Tophit)  77UK Singles (Official Charts Company)58US Billboard Hot 10036US Adult Contemporary (Billboard)12US Adult Top 40 (Billboard)27US Dance/Mix Show Airplay (Billboard)50US Mainstream Top 40 (Billboard)50Հիթ-շքերթ (2013)ՀորիզոնականՖրանսիա (SNEP)198 Սլովենիա (SloTop50)30Հիթ-շքերթ (2019)Հորիզոնական Պորտուգալիա (AFP)1598

 Տասնամյակի հիթ-շքերթներ 
 Հիթ-շքերթ (2010–2019) Հորիզոնական Ավստրալիա (ARIA) 13 UK Singles (Official Charts Company) 51 US Billboard Hot 100 20

 All-time charts 
Chart (1958–2018)PositionUS Billboard Hot 10075US Mainstream Top 40 (Billboard)31

 Հավաստագրեր 

 Թողարկման ժամանակագրություն 
ԵրկիրԱմսաթիվՁևաչափԿանադա21 հունիսի, 2011թվային ներբեռնումՄիացյալ ՆահանգներԱվստրալիա22 հունիսի, 2011ԴանիաՖրանսիաՆիդերլանդներՆոր ԶելանդիաՇվեդիաՄեծ Բրիտանիա14 օգոստոսի, 2011Գերմանիա 26 օգոստոսի, 2011 CD սինգլ

 Ծանոթագրություններ 

 Արտաքին հղումներ 
 Երգի տեսահոլովակը ՅուԹուբում

Կատեգորիա:2011 երգեր
Կատեգորիա:2011 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:Maroon 5 երգեր
Կատեգորիա:Քրիստինա Ագիլերայի երգեր